Merak (buruj) itu apa sih? Jelaskan dalam bahasa melayu ya

Merak, Burung Merak, atau Pavo (Pav) ialah sebuah buruj di langit selatan dengan nama bahasa Latinnya yang bermaksud merak. Buruj ini merupakan salah sebuah daripada dua belas buah buruj yang diwujudkan oleh Petrus Plancius daripada pencerapan oleh Pieter Dirkszoon Keyser dan Frederick de Houtman. Pavo pertama kali muncul pada sebuah glob samawi bergaris tengah  yang diterbitkan pada 1598 di Amsterdam oleh Plancius dan Jodocus Hondius dan digambarkan dalam atlas bintang Johann Bayer, Uranometria, pada 1603. Penjelajah dan ahli astronomi dari Perancis, Nicolas Louis de Lacaille, memberi bintang-bintangnya designasi Bayer pada 1756. Buruj Pavo, Grus (Keria), Phoenix (Feniks), dan Tucana (Burung Tukang) secara kolektif dikenali sebagai "Burung-burung Selatan".

Anggota tercerah buruj ini, Alpha Pavonis, juga dikenali sebagai Peacock dan muncul sebagai sebuah bintang biru-putih bermagnitud 1.91, tetapi sebenarnya merupakan sebuah bintang dedua spektroskopik. Delta Pavonis ialah sebuah bintang kemataharian yang berdekatan kira-kira sejauh 19.9 tahun cahaya. Enam sistem bintang dalam Pavo telah ditemui mempunyai planet, termasuk HD 181433 dengan sebuah bumi super, dan HD 172555 dengan bukti suatu perlanggaran antara planet besar pada beberapa ribu tahun lepas. Buruj ini mengandungi NGC 6752, gugusan glob ketiga tercerah di langit, dan galaksi pilin NGC 6744, yang hampir-hampir menyerupai Bimasakti kita tetapi sebesar dua kali ganda. Pavo ialah sinaran bagai dua pancuran meteor tahunan: Pancuran Merak Delta dan Pancuran Merak Ogos.